El departament d'Esports aconsegueix l'homologació de la pista d'atletisme
20 abril 2018

## El departament d'Esports aconsegueix l'homologació de la pista d'atletisme20 abril 2018Última actualització: 14 juliol 2025

![](../gestion/img/_AO_5129-copia.jpg)  
  

El departament d'Esports va rebre ahir el certificat d'homologació d'Instal·lacions atlètiques emés per la Reial Federació Espanyola d'Atletisme. El reconeixement permet a la instal·lació municipal des de hui poder albergar competicions de caràcter nacional i que les marques realitzades pels atletes en les diverses competicions puguen ser homologades.  
  
L'objectiu del govern municipal un cop obtinguda l'homologació, és portar a la nostra ciutat competicions atlètiques de diferents categories per tal de seguir potenciant el binomi turisme-esport que tan bons resultats està aportant a la desestacionalització de la ciutat. A més, permetrà que els esportistes dels clubs locals, amb àmplia presència a tot tipus de competicions atlètiques en l'àmbit provincial, autonòmic i nacional, puguen entrenar en instal·lacions homologades i que compten amb les millors condicions.  
  
El departament dirigit per **Lydia Morant**, ha invertit en aquestes obres en un pressupost de 63.000 mil euros, dels quals, 55.000 euros s'han destinat a treballs a la part sintètica de la pista, zona de llançaments, vorada perimetral, zona d'eixida, repintat de la pista i reparació de la ria, mentre que els 8.000 euros restants s'han invertit en millores d'equipament i adquisició de nous materials.  
  
Després de rebre el reconeixement, Lydia Morant ha anunciat que ahir la Federació Valenciana d'Atletisme celebrarà aquest cap de setmana a Gandia el Campionat Provincial Absolut per equips. En total hi participaran 300 atletes representant a 8 clubs en categories masculina i femenina.  
  
"_Estem molt contents per l'homologació i el que representarà per a la ciutat. El departament d'Esports ha realitzat un gran esforç per aconseguir l'homologació de les pistes tal com era el nostre compromís amb els clubs locals. Els nostres atletes ja poden entrenar en millors condicions i a més, aquest cap de setmana començarem a veure els fruits de la mesura, ja que Gandia acollirà el Campionat Provincial Absolut per equips. A partir d'ara, i amb la pista homologada, treballarem de la mà del departament de Turisme per atreure a la nostra ciutat competicions que necessiten l'homologació dels temps. Un fet que repercutirà directament en la desestacionalització de la nostra ciutat_” declarà Morant.

[Twittear](https://twitter.com/share)